Den 29. april 1891 giftet hun seg på Louisenlund i Slesvig med den 60 år gamle fyrst Georg Viktor av Waldeck-Pyrmont, sønn av Georg II av Waldeck-Pyrmont og prinsesse Emma av Anhalt-Bernburg (1802–1858). Ekteskapet var Georg Viktors annet ekteskap, og prinsesse Louise ble derfor etter bryllupet stemor til hans syv barn, heriblant til dronningen av Nederlandene Emma av Waldeck-Pyrmont og Helena av Waldeck-Pyrmont. Paret fikk en sønn, Wolrad som i 1914 falt i Første verdenskrig.